
Д О К Л А Д Н А   З А П И С К А

От Себихан Керим Мехмед  –  Кмет на община  Крумовград

Относно: Осигуряване на средства  за капиталови разходи по  бюджета на община Крумовград  за 2026 година от преходния остатък на бюджета за 2025 година 


Дами и господа общински съветници,
Приет и обнародван е Закон за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г.
Съгласно разпоредбите на закона, разходите по бюджета на общината за 2026 година  ще се извършват в размери,  не по-големи от размера на разходите за същия период на 2025 г., и при отчитане на влезли в сила нормативни актове, а разходите за персонал и ангажименти с незабавна реализация - до фактическия им размер за съответния месец на 2026 г.. 
Кметът на общината може да финансира разходи за местни дейности в размери, не по-големи от разходите за същия период на предходната година, до размера на собствените приходи на общината за съответния период, бюджетните взаимоотношения с централния бюджети с други бюджети и сметки за средства от Европейския съюз по чл. 45, ал. 1, т. 3 от Закона за публичните финанси и наличните средства от преходните остатъци по бюджета на общината.
До приемането на бюджета на общината общинският съвет, по предложение на кмета на общината, може да одобри извършването на капиталови разходи за сметка на преходни остатъци от общински приходи, както и за сметка на постъпили приходи през съответния период на 2026 година.
 Във връзка с падналите обилни валежи, започнали на 06.01.2026 г и продължили на 07 и 08.01.2026 година бе обявено бедствено положение на част от територията на община Крумовград със заповед № КО-06/07.01.2026 г. на кмета на община Крумовград. В резултат на обилните валежи бяха  нанесени огромни щети на съществуващата водоснабдителнатa и пътна инфраструктура. За възстановяване на някои от основните общински пътища е необходимо изготвянето на инвестиционни проекти за основен ремонт. До изготвянето на инвестиционните проекти и осигуряване на финансирането им, сме предприели  действия по аварийното им възстановяване за да осигурим минимален достъп по тях. Такива пътища са:
1.Основен ремонт на път KRZ 1213 /III-509, Кукуряк - Токачка/ - Пашинци - Бук - Лъжичник от км. 5+560 до км. 8+660 
2.  Основен ремонт на мост над река Кесибир в землището на село Кандилка, община Крумовград
3.  Основен ремонт на местен път от кръстовището с общински път KRZ 3251 /III-509, Кандилка-Крумовград/-Овчари до км 1+300  
4. Основен ремонт на общински път KRZ 3251 /III-509, Кандилка-Крумовград/-Овчари от км 0+020 до км 0+900 
За пътищата KRZ 3251 /III-509, Кандилка-Крумовград/-Овчари и местния път от кръстовището с пътя KRZ 3251 /III-509, Кандилка-Крумовград/-Овчари, предлагам на този етап да не осигуряваме средства за изготвяне на инвестиционни проекти, тъй като  трябва да предприемем аварийно-възстановителни работи на разрушените участъци по дигата на река „Крумовица. Действия по възлагане на проектирането ще предприемем след това, защото в противен случай може може да се наложи изменение на инвестиционните проекти спрямо вече новите изходни данни, както и  увеличаване необходимите количества на строително-монтажните работи, тъй като и двата пътя са в непосредствена близост до реката.

За изготвянето на проектите за обектите  „Основен ремонт на път KRZ 1213 /III-509, Кукуряк - Токачка/ - Пашинци - Бук - Лъжичник от км. 5+560 до км. 8+66“ и  „Основен ремонт на мост над река Кесибир в землището на село Кандилка, община Крумовград“ са необходими средства в размер на 30 564 евро, които предлагам да бъдат осигурени от преходния остатък от бюджета за 2025 година.
На основание чл.21, ал.1, т. 6  от ЗМСМА, чл. 94, ал. 3, т. 6 и чл.128, ал. 1 от Закона за публичните финанси и  чл.41, ал.1 и ал.2 от Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Крумовград предлагам Общински съвет Крумовград да приеме следното 




              Р Е Ш Е Н И Е:


I. Осигурява средства за капиталови разходи по  бюджета на община Крумовград  за 2026 година в размер на 30 564 евро  от преходния остатък на бюджета за 2025 година, както следва:
1. ИП за обект „Основен ремонт на път KRZ 1213 /III-509, Кукуряк - Токачка/ - Пашинци - Бук - Лъжичник от км. 5+560 до км. 8+660“ – 25 644 евро 
2. ИП за обект „Основен ремонт на мост над река Кесибир в землището на село Кандилка, община Крумовград“ – 4920 евро

II. Настоящето решение да се вземе предвид при изготвяне на бюджета на община Крумовград за 2026 година.

